FILM:Stjernenostalgi 

Man tager en ny-klassisk sci-fi-film (fra 1999), pusser den opp fullstendig - og omgjør den til 3 D. 
Og det betyr? 
Forunderlig gode greier! 
Fanatiske Wars-purister får ha meg unnskyldt! 

Nå er ikke denne «Star Wars»-episoden av de eldste, bare 12 år gammel. 
I Star Wars-kronologien ligger den imidlertid først; den beskriver påfølgende nøkkelfigurenes tilsynekomst. 
Og som sådan er den et must for alle fans. 
Jeg anmeldte den da den kom i 1999. 
Og var meget begeistret da. 
Og er det fremdeles. 

Men 12 år går ikke upåaktet hen i en sjanger som denne. 
Dataanimasjonsteknikken har tatt lysår av utvikling. 
Og det merkes; mange detaljer i det tekniske dippedutt-utvalget er selvfølgelig eldgamle nå Likevel er det fortsatt adskillig imponerende spesialteknikk. 

Dessuten er det såpass stort følelsesregister og såpass omfattende karakterutvikling, at filmen også har en del gode gammeldagse kvaliteter, som beviser at ikke all ny hitech-action er god action. 

Den største tekniske forandringen er at det nå kommer i 3D. 
Det er godt gjort, fordi 3D'en ikke er brukt til aggressive sjokkeffekter midt i ansiktet på publikum, men til å gi hele historien store, følbare dimensjoner av dybde. 
